《石箭头歌》
元代·谢应芳

南山烂尽苍云根，飘风势欲倾昆崙。何物老砮作遗镞，神镵鬼削秋无痕。

沉沙不随戈戟折，太阴玄精壮冰结。五丁假手出重泉，犹带尧时九乌血。

羵羊肝胆破，尼子走折足。独有老于菟，坐啸风满谷。

猿臂将军骨已枯，苍头庐儿金仆姑，时乎时乎奈尔砮。

作者简介：谢应芳（1295～1392）元末明初学者。字子兰，号龟巢，常州武进（今属江苏）人。自幼钻研理学，隐白鹤溪上，名其室为“龟巢”，因以为号。授徒讲学，议论必关世教，导人为善，元末避地吴中，明兴始归，隐居芳茂山，素履高洁，为学者所宗，有《辨惑编》、《龟巢稿》等。